ติดลม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ทีมข่าวการเงิน
แม้ครึ่งปีแรกธนาคารทหารไทยจะเร่งปล่อยสินเชื่อเอสเอ็มอีสุดตัว แต่ยอดสินเชื่อคงค้างโดยรวมยังหดตัวอยู่ 0.5% เพราะต้องสะสางปัญหาเก่าๆ โดยขายหนี้เน่าออกไปกว่า 9,000 ล้านบาท 
แต่วันนี้ ก็ยังพอมีข่าวดีๆ ให้ยิ้มได้ 
เพราะ บุญทักษ์ หวังเจริญ ประธานเจ้าหน้าที่บริหาร ธนาคารทหารไทย เล่าให้ฟังว่า จากการว่าจ้างบริษัทภายนอกทำการสำรวจความคิดเห็นของลูกค้าที่มีต่อธนาคาร พบว่าผลสำรวจออกมาดีขึ้น โดยลูกค้าพึงพอใจเพิ่มเป็น 76% จากปีก่อนที่พอใจเพียง 31% เท่านั้น ขณะที่อัตราการปฏิเสธจะไม่ใช้บริการของธนาคารนั้นก็ลดลง จากเดิมลูกค้าจะปฏิเสธถึง 29% มาปีนี้ลดเหลือเพียง 6% 
บุญทักษ์ สำทับว่า แบรนด์ทีเอ็มบีดีขึ้น เพราะทีเอ็มบีไม่เคยออกผลิตภัณฑ์ที่มีอยู่แล้วในตลาด ไม่ว่าจะเป็นสินเชื่อ 3 เท่าของหลักประกัน โอดีไม่มีหลักประกัน บัตรเดบิตโนฟี และสินเชื่อซัพพลายเชน แม้ตัวเลขเหล่านี้มีขึ้นๆ ลงๆ และตัวเลขยังสู้แบงก์ใหญ่ๆ ที่อยู่ระดับ 80% ไม่ได้ แต่ก็เป็นข่าวดีของแบงก์นี้ เรียกว่าแตกต่างจนได้ดีนะฮ้า
แต่ก็น่าเห็นใจอยู่ เพราะจบจากข่าวดี บุญทักษ์ ต้องปวดหัวกับข่าวขายหุ้นระหว่าง กระทรวงคลัง กับ ไอเอ็นจี ที่โดนใครไม่รู้ปั่น ทำให้หุ้นพุ่งเอาๆ จนตลาดหลักทรัพย์ต้องเข้ามาจัดการ 
งานนี้ บุญทักษ์ ออกตัวว่าเป็น คนกลาง ไม่ได้อยู่ฝ่ายไหน และเป็นแค่ฝ่ายจัดการ ตอบไม่ได้ ให้เป็นเรื่องของผู้ถือหุ้นเขา...